Document ID: 32011R0186
Publication Date: 2011-02-25

Title and Content:
KOMISIJAS REGULA (ES) Nr. 186/2011
(2011. gada 25. februāris),
ar ko groza Eiropas Parlamenta un Padomes Regulas (EK) Nr. 689/2008 par bīstamo ķīmisko vielu eksportu un importu I pielikumu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Regulu (EK) Nr. 689/2008 par bīstamo ķīmisko vielu eksportu un importu (1) un jo īpaši tās 22. panta 4. punktu,
tā kā:
(1)
Ar Regulu (EK) Nr. 689/2008 tiek īstenota Konvencija par procedūru, saskaņā ar kuru starptautiskajā tirdzniecībā dodama iepriekš norunāta piekrišana attiecībā uz dažām bīstamām ķīmiskām vielām un pesticīdiem, kas tika parakstīta 1998. gada 11. septembrī un ko Kopienas vārdā apstiprinājusi Padome ar Lēmumu 2003/106/EK (2).
(2)
Būtu jāizdara grozījumi Regulas (EK) Nr. 689/2008 I pielikumā, lai ņemtu vērā dažu ķīmisko vielu reglamentējošos pasākumus, kas pieņemti saskaņā ar Eiropas Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (3), Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (4) un Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (5).
(3)
Hlorāts netika iekļauts kā aktīva viela Direktīvas 91/414/EEK I pielikumā un hlorāts netika iekļauts kā aktīva viela Direktīvas 98/8/EK I, IA vai IB pielikumā, tādējādi hlorātu ir aizliegts izmantot par pesticīdu, un tāpēc tas būtu jāiekļauj ķīmisko vielu sarakstos, kas atrodas Regulas (EK) Nr. 689/2008 I pielikuma 1. un 2. daļā.
(4)
Benfurakarbs, kadusafoss, karbofurāns un triciklazols netika iekļauti kā aktīvās vielas Direktīvas 91/414/EEK I pielikumā, tādējādi šīs aktīvās vielas ir aizliegts izmantot par pesticīdiem, un tāpēc tās būtu jāiekļauj ķīmisko vielu sarakstos, kas atrodas Regulas (EK) Nr. 689/2008 I pielikuma 1. un 2. daļā. Šo vielu iekļaušana I pielikuma 2. daļā tika apturēta, jo atbilstīgi Direktīvai 91/414/EEK tika iesniegts jauns pieteikums par apstiprināšanu, saskaņā ar Komisijas 2008. gada 17. janvāra Regulas (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (6), 13. pantu. Pieteikuma iesniedzēji atsauca šo jauno pieteikumu, un tādējādi vairs nav iemesla apturēt iekļaušanu I pielikuma 2. daļā. Tāpēc benfurakarbs, kadusafoss, karbofurāns un triciklazols būtu jāiekļauj ķīmisko vielu sarakstā, kas atrodas Regulas (EK) Nr. 689/2008 I pielikuma 2. daļā.
(5)
Metomils ir iekļauts kā aktīvā viela Direktīvas 91/414/EEK I pielikumā, tādējādi metomila lietošana vairs nav aizliegta apakškategorijā “augu aizsardzības līdzekļu grupas pesticīds”. Tāpēc būtu jāgroza ieraksts Regulas (EK) Nr. 689/2008 I pielikuma 1. daļā, lai atspoguļotu šīs izmaiņas.
(6)
Malations ir iekļauts kā aktīvā viela Direktīvas 91/414/EEK I pielikumā, tādējādi melationa lietošana vairs nav aizliegta apakškategorijā “augu aizsardzības līdzekļu grupas pesticīds”; malations netika iekļauts kā aktīvā viela Direktīvas 98/8/EK I, IA vai IB pielikumā, tādējādi ir aizliegts malationu lietot apakškategorijā “cits pesticīds, ietverot biocīdus”. Tāpēc būtu jāgroza ieraksts Regulas (EK) Nr. 689/2008 I pielikuma 1. daļā, lai atspoguļotu šīs izmaiņas.
(7)
Saskaņā ar Regulas (EK) Nr. 33/200813. pantu tika iesniegts jauns pieteikums par aktīvās vielas flurprimidola iekļaušanu Direktīvas 91/414/EEK I pielikumā, par ko jāpieņem jauns lēmums, un tāpēc flurprimidols būtu jāsvītro no ķīmisko vielu saraksta Regulas (EK) Nr. 689/2008 I pielikuma 2. daļā. Lēmumu par vielas iekļaušanu ķīmisko vielu sarakstā I pielikuma 2. daļā nevar pieņemt pirms jaunā lēmuma par šīs vielas statusu saskaņā ar Direktīvu 91/414/EEK.
(8)
Ieraksti par parakvātu Regulas (EK) Nr. 689/2008 I pielikuma 1. un 2. daļā nav konsekventi un pietiekami skaidri attiecībā uz kodu numuriem, un tāpēc tie būtu jāgroza, iekļaujot svarīgākos kodu numurus.
(9)
Tādējādi attiecīgi būtu jāgroza Regulas (EK) Nr. 689/2008 I pielikums.
(10)
Lai dalībvalstīm un uzņēmumiem būtu pietiekami ilgs laiks vajadzīgo pasākumu veikšanai, šīs regulas piemērošana būtu jāatliek.
(11)
Šajā regulā paredzētie pasākumi ir saskaņā ar tās komitejas atzinumu, kura izveidota ar Regulas (EK) Nr. 1907/2006 133. pantu,
IR PIEŅĒMUSI ŠO REGULU.
1. pants
Regulas (EK) Nr. 689/2008 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2011. gada 1. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 25. februārī

Classification:
Level 1 Categories: 100147
100160
100155
Level 2 Categories: 100269
100193
100244
Level 3 Categories: 614
1362
2090
All Categories: 1309
2739
4308
946